മുംബൈ ഇന്ത്യന്സ് പുറത്ത്, കൊല്ക്കത്ത നൈറ്റ് റൈഡേഴ്സ് പ്ലേയോഫില് ഐ പി എല് പതിനാലാം സീസണില് നിന്നും നിലവിലെ ചാമ്ബ്യന്മാരായ മുംബൈ ഇന്ത്യന്സ് പുറത്ത്. സണ്റൈസേഴ്സിനെതിരായ മത്സരത്തില് ആദ്യം ബാറ്റ് ചെയ്ത മുംബൈ ഇന്ത്യന്സ് നിശ്ചിത 20 ഓവറില് 235 റണ്സ് നേടിയിയെങ്കിലും പ്ലേയോഫ് യോഗ്യത നേടുവാന് സണ്റൈസേഴ്സിനെ 65 റണ്സിന് താഴെ പുറത്താക്കണമായിരുന്നു. എന്നാല് 34 റണ്സ് നേടിയ ജേസണ് റോയുടെയും 33 റണ്സ് നേടിയ അഭിഷേക് ശര്മ്മയുടെയും മികവില് ആറാം ഓവറില് തന്നെ സണ്റൈസേഴ്സ് 65 ല് കൂടുതല് റണ്സ് നേടിയതോടെ മുംബൈ പ്രതീക്ഷകള് അവസാനിക്കുകയായിരുന്നു. Picture Source : IPL മുംബൈ ഇന്ത്യന്സ് പുറത്തായതോടെ ഐ പി എല് 2021 ല് പ്ലേയോഫില് പ്രവേശിക്കുന്ന നാലാമത്തെ ടീമായി കൊല്ക്കത്ത നൈറ്റ് റൈഡേഴ്സ് മാറി. കഴിഞ്ഞ മത്സരത്തില് രാജസ്ഥാന് റോയല്സിനെതിരെ നേടിയ 86 റണ്സിന്റെ വമ്ബന് വിജയമാണ് മുംബൈ ഇന്ത്യന്സിന്റെ സാധ്യതകളെ ഇല്ലാതാക്കി കൊല്ക്കത്ത നൈറ്റ് റൈഡേഴ്സിനെ പ്ലേയോഫില് പ്രവേശിക്കാന് സഹായിച്ചത്. Picture Source : IPL മത്സരത്തില് ആദ്യം ബാറ്റ് ചെയ്ത മുംബൈ ഇന്ത്യന്സ് 32 പന്തില് 11 ഫോറും നാല് സിക്സുമുള്പ്പടെ 84 റണ്സ് നേടിയ ഇഷാന് കിഷന്റെയും 40 പന്തില് 13 ഫോറും 3 സിക്സുമടക്കം 82 റണ്സ് നേടിയ സൂര്യകുമാര് യാദവിന്റെയും മികവിലാണ് വമ്ബന് സ്കോര് നേടിയത്. ഇരുവരും തകര്പ്പന് പ്രകടനം കാഴ്ച്ചവെച്ചുവെങ്കിലും മറ്റുള്ള ബാറ്റ്സ്മാന്മാര്ക്ക് മികവ് പുറത്തെടുക്കാന് സാധിക്കാതിരുന്നതാണ് മുംബൈ ഇന്ത്യന്സിന് തിരിച്ചടിയായത്. Picture Source : IPL പവര്പ്ലേയില് മാത്രം 83 റണ്സാണ് മുംബൈ ഇന്ത്യന്സ് അടിച്ചുകൂട്ടിയത്. 16 പന്തില് നിന്നുമാണ് മത്സരത്തില് ഇഷാന് കിഷന് ഫിഫ്റ്റി നേടിയത്. ഇതോടെ ഐ പി എല്ലില് ഏറ്റവും വേഗത്തില് ഫിഫ്റ്റി നേടുന്ന മുംബൈ ഇന്ത്യന്സ് ബാറ്ററെന്ന നേട്ടം ഇഷാന് കിഷന് സ്വന്തമാക്കി. സണ്റൈസേഴ്സ് ഹൈദരാബാദിന് വേണ്ടി ജേസണ് ഹോള്ഡര് നാല് വിക്കറ്റും റാഷിദ് ഖാന്, അഭിഷേക് ശര്മ്മ എന്നിവര് രണ്ട് വിക്കറ്റ് വീതവും നേടി. Picture Source : IPL